Imom Xumayniy nomidagi Tehron xalqaro aeroporti
Imom Xumayniy nomidagi Tehron xalqaro aeroporti (forscha: فرودگاه بین‌المللی امام خمینی) — Eron poytaxti va eng yirik shahri Tehronda joylashgan yirik xalqaro aeroport. Eronning 1-Oliy Rahbari, Oyatulloh Ruhulloh Xumayniy sharafiga atalgan. Eron va Yaqin Sharqdagi eng yirik aeroportlardan biri. Ushbu aeroport qurilishi 1981-yilda boshlanib, 2004-yilda tugatilgan. 2004-yilda aeroportning bir qismi ochilgan. Aeroport butunlay 2005-yilning 30-aprel kuni ochilgan. Ushbu aeroport ilk yillari faqat Fors koʻrfazi mamlakatlari shaharlaridagi aerpoportlar bilan havo aloqasini yoʻlga qoʻygan edi. 2007-yildan buyon esa ushbu aeroportdan boshqa mamlakatlardan ham reyslar qabul qilina boshlandi va „Mehrobod“ aeroporti reyslari ham Imom Xumayniy aeroportiga yuklatildi. Yangi aeroport qurilishining sababi, Tehrondagi yana bir aeroport — „Mehrobod“ xalqaro aeroportida yuzaga kelgan zich va oshayotgan havo qatnovlarini kamaytirish edi. Ushbu aerportning umumiy maydoni — 13 ming gektarni tashkil etadi va eng zamonaviy jihozlar bilan taʼminlangan.